EE สู้ไม่ไหว งบ Q3/59 ขาดทุนเพิ่มขึ้นกว่าเท่าตัว
EE สู้ไม่ไหว งบ Q3/59 ขาดทุนเพิ่มขึ้น 151% มาที่ 90.63 ลบ. จากปีก่อนขาดทุน 36.04 ลบ. หลังบริษัทตั้งบัญชีค่าเผื่อการด้อยค่างานระหว่างก่อสร้างโรงงานผลิตเอทานอล ขณะที่ 9 เดือนแรกมีขาดทุนอยู่ที่ 93 ลบ. เพิ่มขึ้น 64% จากปีก่อนขาดทุน 56.66 ลบ.
11 พ.ย. 2559

บริษัท อีเทอเนิล เอนเนอยี จำกัด (มหาชน) หรือ EE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีขาดทุนสุทธิ 90.63 ล้านบาท หรือขาดทุนสุทธิ 0.0326 บาทต่อหุ้น เพิ่มขึ้น 151% จากช่วงเดียวกันของปีก่อนที่มีขาดทุนสุทธิ 36.04 ล้านบาท หรือมีขาดทุนสุทธิ 0.013 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนเพิ่มขึ้น เนื่องจากบริษัทมีการตั้งบัญชีค่าเผื่อการด้อยค่างานระหว่างก่อสร้างโรงงานผลิตเอทานอล จำนวน 86.66 ล้านบาท ตามมาตรฐานรายงานทางการเงิน
ขณะที่ ผลการดำเนินงานช่วง 9 เดือนแรกขาดทุนสุทธิ 93 ล้านบาท หรือ 0.0335 บาทต่อหุ้น ลดลง 64% จากช่วงเดียวกันของปีก่อนขาดทุนสุทธิ 56.66 ล้านบาท หรือ 0.0204 บาทต่อหุ้น